OzLabs/hebrew-wiki-articles huggingface dataset:
פפה גייה

פפה אלסאנה גייה (בצרפתית: Pape Alassane Gueye; נולד ב-24 בינואר 1999 במונטריי שבצרפת) הוא כדורגלן סנגלי המשחק בעמדת הקשר האחורי בקבוצת ויאריאל מליגת העל הספרדית, ובנבחרת סנגל.

== קריירת מועדונים ==
=== לה האבר ===
גייה גדל במחלקת הנוער של לה האבר החל משנת 2017. בשנת 2016 החל לשחק בלה האבר ב', קבוצת המילואים של המועדון. בסך הכל ערך 39 הופעות ליגה במועדון.

=== ווטפורד ===
ב-29 באפריל 2020 חתם על חוזה בווטפורד מהפרמייר ליג החל מה-1 ביולי 2020. 24 שעות לאחר מכן, הודיעה ווטפורד על מכירתו לאולימפיק מרסיי מליגת העל הצרפתית.

=== אולימפיק מרסיי ===
ב-1 ביולי 2020 חתם על חוזה לארבע עונות באולימפיק מרסיי מליגת העל הצרפתית. ב-30 באוגוסט ערך את הופעת הבכורה שלו במועדון, בניצחון 3-2 על ברסט במסגרת המחזור הראשון בליגה לעונת 2020/2021. ב-16 בדצמבר הבקיע את שער הבכורה שלו במועדון, בהפסד 2-1 לסטאד רן במסגרת המחזור ה-15 בליגה. בעונתו הראשונה במועדון ערך 32 הופעות ליגה, בהן הבקיע שני שערים.

ב-30 בינואר 2023 הושאל לסביליה עד לסיום העונה.

=== ויאריאל ===
ב-5 ביולי 2024 חתם לארבע שנים בויאריאל.

== קריירה בינלאומית ==
ב-14 בנובמבר 2021 ערך את הופעת הבכורה שלו בנבחרת סנגל, בניצחון 2-0 על נבחרת הרפובליקה של קונגו במסגרת מוקדמות מונדיאל 2022.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני לה האבר
קטגוריה:כדורגלני ווטפורד
קטגוריה:כדורגלני אולימפיק מרסיי
קטגוריה:כדורגלני סביליה
קטגוריה:כדורגלני ויאריאל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:סנגלים שנולדו ב-1999
אגיבו קמארה

אגיבו קמארה (בצרפתית: Aguibou Camara; נולד ב-20 במאי 2001 בגינאה) הוא כדורגלן גינאי המשחק בעמדת הקשר ההתקפי בקבוצת אולימפיאקוס מליגת העל היוונית ובנבחרת גינאה.

== קריירת מועדונים ==
=== ליל ===
קמארה הגיע למחלקת הנוער של ליל בשנת 2019 ממחלקת הנוער של אלפנט קולאה. ב-29 במרץ 2019 חתם על החוזה המקצועני הראשון שלו במועדון. ב-10 בפברואר 2021 ערך את הופעת הבכורה שלו במועדון, בניצחון 1-0 על דיז'ון במסגרת הגביע הצרפתי, בו הבקיע את שער הניצחון.

=== אולימפיאקוס ===
ב-13 ביולי 2021 חתם קמארה על חוזה לארבע עונות באולימפיאקוס מליגת העל היוונית.

== קריירה בינלאומית ==
ב-12 באוקטובר 2019 ערך קמארה את הופעת הבכורה שלו בנבחרת גינאה, בהפסד 1-0 לנבחרת קומורו במשחק ידידות. ב-11 ביוני 2021 הבקיע את שער הבכורה שלו בנבחרת, בניצחון 2-1 על נבחרת ניז'ר במשחק ידידות.

נכלל בסגל נבחרת גינאה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני ליל
קטגוריה:כדורגלני אולימפיאקוס
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ילידי 2001
נעים ואן אטנהובן

נעים-נור ואן אטנהובן (בהולנדית: Naïm-Nhour Van Attenhoven; נולד ב-31 בינואר 2003 בבריסל שבבלגיה) הוא כדורגלן ניז'רי יליד בלגיה המשחק בעמדת השוער במחלקת הנוער של קבוצת המילואים של ואלנסיין מליגת העל הצרפתית ובנבחרת ניז'ר.

== קריירת מועדונים ==
ואן אטנהובן גדל במחלקות הנוער של מספר מועדונים בבלגיה ובהולנד, ובחודש מאי 2020 הגיע למחלקת הנוער של אנדרלכט.

== קריירה בינלאומית ==
ב-26 באוגוסט 2021 ערך ואן אטנהובן את הופעת הבכורה שלו בנבחרת ניז'ר, בהפסד 3-0 לנבחרת סודאן במשחק ידידות.

== קישורים חיצוניים ==

== הערות שוליים ==

קטגוריה:כדורגלנים ניז'רים
קטגוריה:שוערי כדורגל ניז'רים
קטגוריה:בריסל: כדורגלנים
קטגוריה:כדורגלני ואלנסיין
קטגוריה:כדורגלני נבחרת ניז'ר
קטגוריה:ילידי 2003
אנה גולדי

אנה גולדי (בגרמנית: Anna Göldi; 14 באוקטובר 1734 – 13 ביוני 1782) הייתה אישה שווייצרית שהואשמה בכישוף ונידונה למוות בעריפת ראש באמצעות חרב. נחשבת ל"מכשפה האחרונה" של שווייץ ולאחת מהנשים האחרונות שהוצאו להורג בגין כישוף באירופה. משפטה היה מהראשונים שתוארו כ"רצח שיפוטי" על ידי ההיסטוריון אוגוסט לודוויג פון שלצר. בשנת 2008 זוכתה מאשמה על ידי הרשויות בגלרוס.

== ביוגרפיה ==
גולדי נולדה בכפר הקטן סנוולד בסנט גאלן למשפחה קשת יום, הרביעית מבין שמונה ילדים. בגיל 15 החלה לעבוד כעובדת משק בית<ref name=":0"></ref> ובשנים 1762–1765 עבדה בביתו של הכומר המקומי. בהיותה בת 31 נכנסה להריון משכיר חרב שעזב את שווייץ לפני שילדה. התינוק שנולד מת זמן קצר לאחר הלידה, ולמרות שתמותת התינוקות הייתה שכיחה וגבוהה באותה תקופה, הואשמה גולדי ברצח תינוקה. בתור עונש, נכבלה לעמוד קלון והוטל עליה מאסר בית במשך שש שנים. בסופו של דבר הצליחה להמלט וברחה אל הכפר מוליס (היום גלרוס נורד), שם מצאה עבודה אצל משפחת זוויקי בשנים 1768–1775/6. הייתה לה מערכת יחסים עם בנו של מעסיקה, רופא הצעיר ממנה ב-11 שנים. היא נכנסה להריון וילדה את בנם. בגלל הבדלי המעמדות ביניהם, השניים מעולם לא נישאו והילד נשלח לגור אצל משפחה אחרת.

בעודה בת 46 החלה גולדי לעבוד בבית משפחת טצ'ודי, שהייתה עשירה ומיוחסת. אב המשפחה היה יוהאן יעקב טצ'ודי, רופא, שופט ופוליטיקאי מהאליטה המקומית. בוקר אחד גילתה אחת מבנותיו מחטים בכוס חלב שהוגשה לה. הם האשימו את גולדי ופיטרו אותה. כעבור שבועיים וחצי, בת נוספת החלה להקיא סיכות מתכת. למרות שלא עבדה שם יותר, גם הפעם הפנה טצ'ודי אצבע מאשימה אל גולדי וטען שקיללה את בתו והשתמשה בכישוף כדי להזיק לה.

== גזר הדין ==
גולדי הצליחה להמלט ממאסר, אך בעקבות פרס כספי שהוצע למי שיעזור לתפוס אותה, נעצרה. תחילה הכחישה את ההאשמות נגדה אך בעקבות מסכת עינויים שעברה, הודתה בברית עם השטן ובכישוף הנערה. לאחר שהעינויים פסקו חזרה בה, אך המועצה הפרוטסטנטית של גלרוס חרצה את דינה וגזרה עליה עונש מוות. אנה גולדי הוצאה להורג באמצעות עריפת ראש ב-13 ביוני 1782 בגיל 48.

== ביקורת על המשפט ==
המקרה של גולדי עורר זעם רב באירופה הנאורה של סוף המאה ה-18. האישומים המקוריים בנוגע לעיסוק אסור בכישוף וציד המכשפות שבא בעקבותם לא באו לידי ביטוי במהלך המשפט עצמו. במקום זאת, נשפטה גולדי על הרעלה, כאשר מרביתם המכריע של העדים היו חברים של בני משפחת טצ'ודי. גזר הדין שניתן היה מוות, למרות שהחוק במקרה של הרעלה לא-קטלנית אינו דורש זאת. בנוסף, כל הפרוטוקולים מבית המשפט הושמדו.

המשפט תואר על ידי ההיסטוריון הגרמני אוגוסט לודוויג פון שלצר כ"רצח שיפוטי", כלומר "מתן גזר דין מוות בכוונה תחילה ובחסות מערכת המשפט והצדק, עבור אדם שהוא חף מפשע". לדברי חוקרים מודרניים, טצ'ודי ניצל את כוחו ומעמדו כדי להסתיר רומן בינו לבין גולדי, דבר שהיה עשוי לפגוע בקריירה הפוליטית שלו ובמעמדו החברתי אם יוודא.

== הנצחה ==
הפרלמנט השווייצרי קבע כי נעשה לגולדי אי-צדק וקרא לתקן את עיוות הדין. 226 שנים לאחר מותה, ב-27 באוגוסט 2008, זוכתה לחלוטין מאשמה.

ב-2014 הוצבו כאות הנצחה שני פנסים משני צדי בית המשפט בגלרוס כאשר הם מאירים באופן קבוע. ב-2017 נפתח בעיר אננדה (Ennenda) "מוזיאון אנה גולדי" המתמקד בסיפור חייה, בזכויות נשים ובזכויות אדם ככלל.

==קישורים חיצוניים==

== הערות שוליים ==

קטגוריה:נשים שהוצאו להורג בעריפת ראש
קטגוריה:נשים שהוצאו להורג בארצות אירופה
קטגוריה:נשים שהוצאו להורג באשמת כישוף
קטגוריה:נשים שהואשמו כמכשפות
קטגוריה:ילידות 1734
קטגוריה:גלרוס (קנטון)
קטגוריה:ילידי 1734
קטגוריה:נפטרים ב-1782
קטגוריה:נפטרות ב-1782
דוד כפרי

דוד כפרי (4 בנובמבר 1939 - 30 בספטמבר 2020) היה שחקן ומאמן כדורעף. אימן את נבחרות הגברים והנשים בכדורעף בשנות השבעים של המאה ה-20.

== ביוגרפיה ==
כפרי החל לשחק כדורעף בגיל 15 בקבוצת הנוער של הפועל שריד. לאחר כשנה עלה לקבוצה הבוגרת. באותה שנה, 1956, הוזמן לנבחרת ישראל בכדורעף, שאותה אימן מיכה שמבן. כשחקן, הוביל דוד את הפועל שריד לזכייה היסטורית באליפות המדינה ב-1958. בשנת 1961, צורף להפועל עין-שמר למשחק יחיד באליפות אירופה לקבוצות מול גלאטטראיי הטורקית. סך הכל זכה ב-5 אליפויות ו-6 גביעים בליגה הישראלית.

בשנות השבעים אימן את נבחרות הגברים והנשים של ישראל. בשנות השמונים אימן את נבחרת הנוער של ישראל ואף הגיע עימה ב-1988 לגמר אליפות אירופה. אימן גם את הפועל בת-ים, הפועל קריית אתא ומכבי רעננה. כיהן כמדריך הראשי בבית הספר למאמנים ולמדריכי כדורעף במכללה האקדמית בווינגייט.

== קישורים חיצוניים ==

==הערות שוליים==

קטגוריה:מאמני כדורעף ישראלים
קטגוריה:שחקני כדורעף ישראלים
קטגוריה:סגל מכון וינגייט
קטגוריה:ישראלים שנולדו ב-1939
קטגוריה:ישראלים שנפטרו ב-2020
טלפוניקה

טלפוניקה (בספרדית: Telefónica) היא חברת תקשורת רב לאומית ספרדית שבסיסה במדריד, ספרד. היא אחת ממפעילות הטלפון והסלולר הגדולות בעולם. היא מספקת שירותי טלפוניה קווית וסלולרית, אינטרנט וטלוויזיה באירופה ובאמריקה.

לחברה מותגי תקשורת נוספים כגון O2 ו-Vivo.

== היסטוריה ==
התפתחות הלוגו של טלפוניקה מאז 1924 עד 2021
החברה הוקמה במדריד בשנת 1924 בשם Compañía Telefónica Nacional de España (CTNE) עם ITT כאחד מבעלי המניות הגדולים שלה.<ref name="historia"></ref>

בשנת 1945 רכשה המדינה חלק של 79.6% מהחברה. חלק זה דולל על ידי הגדלת הון ב-1967.

טלפוניקה הייתה מפעילת הטלפון היחידה בספרד עד לרפורמה של שוק התקשורת ב-1997. בשנת 2000 היא שלטה במעל 75% מהשוק בספרד. כיום, טלפוניקה פועלת ביותר מ-20 מדינות ברחבי אירופה ואמריקה.

== אזורי פעילות ==
מדינות בהן פועלים שותפים של טלפוניקה}}

=== אירופה ===
טלפוניקה היא התאגיד השני בגודלו בספרד. היא פועלת תחת המותגים "movistar" ו-"O2", כשהראשון הוא ספק האינטרנט והטלפון הגדול ביותר בספרד.

נכון לשנת 2016, רשת ה-FTTH של טלפוניקה בספרד היא רשת הסיבים הביתית הגדולה ביותר באירופה, ותוכנית ההשבתה של רשת הנחושת הישנה כבר בעיצומה.

החברה פעילה במדינות נוספות באירופה ובין השאר גרמניה, בריטניה וצרפת.

=== אמריקה ===
טלפוניקה מפעילה את מותג הסלולר Movistar ברחבי אמריקה הלטינית ואת Vivo בברזיל. במקסיקו היא המפעילה השנייה בגודלה והיא הגדולה ביותר בצ'ילה, ונצואלה, ברזיל ופרו. טלפוניקה מתכננת למכור את רוב העסקים שלה באמריקה הלטינית על מנת להתמקד בשוקי הליבה בריטניה, ספרד, גרמניה וברזיל ועל ידי כך להוסיף 2 מיליארד יורו בהכנסות.

לחברה פעילות במדינות נוספות כולל ארצות הברית, ארגנטינה, קולומביה, קוסטה ריקה, אקוודור, פנמה ועוד.

=== אסיה ===
==== סין ====
החל משנת 2011 טלפוניקה מחזיקה ב-9.7% ממניות צ'יינה יוניקום, וצ'יינה יוניקום מחזיקה ב-1.4% מהחברה הספרדית.

=== פעילויות שנסגרו ===
החברה מכרה את פעילותה (מותג O2) במדינות סלובקיה, אירלנד וצ'כיה.

בשנת 2009 נפתח מרכז פיתוח בישראל בעקבות רכישת חברת Jajah על ידי מותג O2 של חברת טלפוניקה. בשנת 2017 פוטרו מרבית העובדים ממרכז הפיתוח כחלק ממיזוג מרכז הפיתוח הישראלי עם זה הספרדי.

==קישורים חיצוניים==

* 

* 

== הערות שוליים ==

קטגוריה:חברות הנסחרות בבורסה לניירות ערך בפרנקפורט
קטגוריה:חברות הנסחרות בבורסה לניירות ערך בניו יורק
קטגוריה:ספרד: טלקומוניקציה
קטגוריה:חברות תקשורת אירופאיות
תיירי בורקאר

ממוזער
תיירי בורקאר (בצרפתית: Thierry Burkhard; נולד ב-30 ביולי 1964) הוא גנרל של ארמייה בצבא צרפת המשמש כראש מטה הכוחות המזוינים (מקביל לרמטכ"ל).

==ביוגרפיה==
בורקאר נולד ב-30 ביולי 1964 בעיר דל , שם היה אביו מורה בבית ספר מקצועי. הוא למד באקול פוליטקניק ואז במכינה הצבאית בלה מאן ובבית הספר הצבאי של אקס-אן-פרובאנס. בשנים 1985–1988 למד באקדמיה הצבאית סן-סיר ואז בבית הספר לחי"ר במונפלייה. ב-1989 הוצב ברגימנט הצנחנים השני של לגיון הזרים הצרפתי. הוא השתתף במשימות השכנת שלום בעיראק, יוגוסלביה, צ'אד וגבון. בין 2002–2004 הוא היה ראש חטיבת המבצעים של הצבא הצרפתי בגיאנה הצרפתית. ב-2005 הוא הוצב במטה הכללי. ב-2006 הוא השתתף במבצע ליקורן בחוף השנהב, ובין 2007–2008 השתתף בשתי משימות באפגניסטן.

ב-2008 הוא מונה למפקד הבריגדה השלישית של לגיון הזרים בג'יבוטי, וב-2010 החל למלא תפקידי מטה בכירים במטה הכללי, וב-2018 מונה למפקח של כוחות היבשה. מינויו עורר שערורייה קטנה מכיוון שהוכרז בהפתעה בנאום של שרת ההגנה פלורנס פרלי בלי שיצאה על כך הודעה רשמית לפני כן. ב-30 בנובמבר 2019 הוא חולל שערורייה נוספת כאשר פרסם מכתב גינוי נגד ריס , מנהל ההוצאה לאור של העיתון הסאטירי "שרלי הבדו", אשר פרסם קריקטורות שלעגו למותם של 13 חיילים צרפתים בהתנגשות שני מסוקים במאלי במהלך מבצע ברקאן נגד המדינה האסלאמית. 

ב-22 ביולי 2021 מונה לראש מטה הכוחות המזוינים (מקביל לרמטכ"ל) במקומו של פרנסואה לקואנטר.

בורקאר נשוי ואב לשלושה.

==קישורים חיצוניים==

* [https://www.defense.gouv.fr/ema/chef-d-etat-major-des-armees/biographie/biographie-du-chef-d-etat-major-des-armees ביוגרפיה רשמית], באתר הצבא הצרפתי

==הערות שוליים==

קטגוריה:גנרלים צרפתים
קטגוריה:מפקדים בלגיון הכבוד
קטגוריה:ראש מטה הכוחות המזוינים (צרפת)
קטגוריה:צרפתים שנולדו ב-1964
ויקטור שנדרוביץ'

ויקטור אנטוליביץ' שנדרוביץ (ברוסית: Виктор Анатольевич Шендерович; נולד ב-15 באוגוסט 1958) הוא עיתונאי רוסי וישראלי, סופר פרוזה, משורר, מחזאי, תסריטאי, מנחה טלוויזיה ורדיו, סאטיריקן, פובליציסט, פדגוג. בעל טור בכתב עת "The New Times" .

בין השנים 1995–2001 שנדרוביץ' היה תסריטאי של תוכנית הטלוויזיה "בובות"<ref></ref> בערוץ NTV.

עוד מזמן עבודתו ב-NTV, שנדרוביץ' מתח ביקורת עקבית על מדיניותו של ולדימיר פוטין כנשיא רוסיה. ב-10 במרץ 2010 הוא חתם על פניה של האופוזיציה הרוסית "פוטין חייב לעזוב" .

ב-30 בדצמבר 2021, משרד המשפטים של רוסיה הכניס את שנדרוביץ' לרשימה של "סוכנים זרים" בתקשורת ההמונים<ref></ref>.

==קישורים חיצוניים==

* 

* 

==הערות שוליים==

קטגוריה:עיתונאים יהודים רוסים
קטגוריה:פובליציסטים יהודים רוסים
קטגוריה:בעלי טור יהודים רוסים
קטגוריה:מוסקבה: אישים
קטגוריה:אנשים שהוכרזו ברוסיה ככלי תקשורת — "סוכנים זרים"
קטגוריה:רוסים שנולדו ב-1958
ראשן ספרינג פאנץ'

ראשן ספרינג פאנץ' (אנגלית: Russian Spring Punch, בתרגום חופשי: פונץ' רוסי אביבי) הוא קוקטייל המוכר על ידי איגוד הברמנים הבינלאומי. הקוקטייל מורכב מוודקה, מיץ לימון, קרם דה קסיס, סירופ סוכר ויין מבעבע. מוגש בדרך כלל בכוס גבוהה מלאה בקרח עם קשית.

==היסטוריה==
ראשן ספרינג פאנץ' מתועד לראשונה בשנות ה-80 של המאה ה-20. הוא הומצא בלונדון על ידי הברמן דיק ברדסל (Dick Bradsell) שסיפר שמטרת הקוקטייל הייתה שימוש ברכיבים זולים לצורך מסיבת חברים. הקוקטייל נקרא "רוסי" עקב שימוש בוודקה ו"אביבי" עקב דמיון מסוים לג'ון קולינס שנחשב לקטקטייל אביבי.

ב-2015 ברדסל סיפר:

הקוקטייל נחל הצלחה רבה במסיבה ובהמשך יצא כמתכון.

==הכנה==
בכזונותיו דיק ברדסל מספר:

==וואריאציות==
בנוסף למספר אפשרויות ליחסים שונים בין רכיבים, קיימות כמה וריאציות לקוקטייל, לדגומה החלפת קרם דה קסיס בליקר פטל אדום או שחור
.
==הערות שוליים==

קטגוריה:קוקטיילים
תרופה משולבת Nirmatrelvir ו-Ritonavir

תרופה משולבת Nirmatrelvir ו-Ritonavir (בשם מסחרי: פקסלוביד Paxlovid) היא תרופה אנטי-ויראלית שפותחה על ידי חברת פייזר כטיפול נגד מחלת הקורונה (COVID-19).<ref></ref><ref></ref><ref name="pfizer2"></ref><ref name=":0"></ref>

בדצמבר 2021 קיבל השילוב של נירמטרלוויר (Nirmatrelvir) באריזה משותפת עם ריטונביר אישור שימוש בחירום על ידי מנהל המזון והתרופות האמריקאי (FDA) לטיפול במחלת הקורונה.<ref name="Pfizer PR 20211222"></ref> התרופות באריזה משותפת נמכרות תחת שם המותג Paxlovid.<ref name="Pfizer PR 20211222" /><ref name="EUA FAQ"></ref> היא אושרה לשימוש חרום בישראל על ידי מנכ"ל משרד הבריאות פרופ' נחמן אש זמן קצר אחר כך.

== שימוש רפואי ==
בהרשאת החירום של פקסלוביד, ההתוויה לשימוש היא גיל 12 ומעלה, עם משקל של לפחות 40 קילוגרם ובדיקת קורונה ישירה חיובית, שנמצאים בקבוצת סיכון גבוה , ושהידבקות במחלה עלולה להובילם לאשפוז או למוות.<ref></ref><ref name=":1"></ref> פקסלוביד לא קיבלה הרשאה לשימוש למניעת הידבקות בווירוס הקורונה, לטיפול לאחר חשיפה ל-COVID-19, או לטיפול חדש באנשים מאושפזים.<ref name=":1" /> אין נתונים על הסיכון בשימוש בתרופה במהלך היריון, או על מקרי הפלה טבעית. כמו כן, אין נתונים על נוכחות הפקסלוביד בחלב אם ועל השפעותיה על ייצור חלב או על התינוק.

==ניסוי בבני אדם==
בינואר עד יולי 2021, עונת הוריאנטים שקדמו לאומיקרון, נערך ניסוי מבוקר הקצאה אקראית של שלב II-III שנקרא EPIC-HR. נכללו בו רק נבדקים שלא חוסנו נגד קוביד-19, שדיווחו על לפחות תסמין אחד של קוביד-19, שנמצא SARS-CoV-2 בבדיקת מעבדה שלהם ואשר טופלו מחוץ לבתי חולים. התוצאות עבור מי שלא עברו יותר מ-3 ימים בין הופעת התסמין לנטילת התרופה פורסמו באפריל 2022: היעילות של פקסלוביד נגד אשפוז-קוביד או מוות נאמדה ב-88% (טווח ביטחון בין 75-94%).<ref></ref><ref name=":2"></ref> ניתוח-על שפרסמה ספריית קוקריין בספטמבר 2022, דיווח שנמצא רק הניסוי היחיד הזה כניסוי שהסתיים, וכי ישנם 8 ניסויים נוספים שטרם הסתיימו.<ref></ref> מחקר "תווית פתוחה" (ללא סמיות) שנערך בבתי חולים בשנגחאי בתקופת וריאנט האומיקרון, לא מצא יתרון משמעותי להוספת פקסלוביד לטיפול הרגיל.<ref></ref>

==ניסוי בבעלי חיים==
בארנבות בהיריון נצפתה ירידה במשקל הגוף של העובר לאחר חשיפה מערכתית גבוהה של פי 10 מהמינון המאושר לאדם. בצאצאים של חולדות מניקות נצפתה ירידה זמנית במשקל הגוף<ref name=":2" />.

== תופעות לוואי ==
תופעות הלוואי של תרופת ה פקסלוביד, כוללות: דיסגזיה (חוסר או שיבוש בחוש הטעם) (6%), שלשולים (3%), יתר לחץ דם (1%) וכאבי שרירים (1%).<ref name=":2" /> תופעות לא רצויות נוספות שדווחו כוללות תגובות אלרגיות, בעיות בכבד, עמידות לתרופות לטיפול ב-HIV, כאב בטן, בחילה ותחושת חולי כללית.<ref></ref>

== מנת יתר ==
אין תרופות ספציפיות המטפלות במינון יתר של פקסלוביד. הטיפול במקרים של מנת יתר, מורכב מאמצעים תומכים כגון ניטור של סימנים חיוניים ותצפית על המצב הקליני.<ref name=":2" />

==קישורים חיצוניים==

* 

== ביאורים ==

== הערות שוליים ==

קטגוריה:תרופות נוגדות נגיפים
קטגוריה:מגפת הקורונה
ויאנה

ויאנה בירו (בצרפתית: Vianney Bureau; נולד ב-13 בפברואר 1991), המוכר בשמו הפרטי ויאנה, הוא זמר-יוצר צרפתי.

== ביוגרפיה ==
ויאנה נולד בפו לאב ששירת כטייס מסוק בצבא ולאם שעבדה בבקרת תנועה אווירית, ולו שלושה אחים. הוא גדל במשפחה אוהבת מוזיקה, והאזין לאביו שניגן בגיטרה ושר שירים של ז'ורז' ברסנס, ריקי לי ג'ונס, מקסים לה פורסטייה ופרנסואה ברנז'ה.
ויאנה גדל בפריז, וכבר בגיל 12 גילה את תשוקתו למוזיקה והחל לכתוב שירים. ב-2005 הכיר לו אביו מספר חברים מוזיקאים, שאיתם ועם אחיו הבכור הוציא דיסק ראשון בהוצאה עצמית.

== קריירה ==
ב-2015 היה מועמד לראשונה לזכייה בפרס ניצחונות המוזיקה, המקבילה הצרפתית לפרס הגראמי, על אלבומו הראשון Idées blanches. הוא זכה בפרס ב-2016 בקטגוריית זמר השנה, וב-2017 בקטגוריית שיר השנה עבור השיר Je m'en vais. הוא היה מועמד לפרס גם בשנים 2020 ו-2021, אולם לא זכה.

ב-2018 שיחק בתפקיד ראשי בסרט "אמא שלי משוגעת", לצד פאני ארדן ואריאל דומבסל. באותה שנה הוציא יחד עם הראפר מטר גים את השיר La Même, שהגיע למקום הראשון במצעדי השירים השבועיים בצרפת ובבלגיה.

ב-2021 שימש כשופט בעונה העשירית של תוכנית The Voice הצרפתית, לצד אמל בנט, פלורן פאני ומארק לאבואן.

== חיים אישיים ==
החל מ-2016 ויאנה בזוגיות עם נגנית הצ'לו קתרין רובר, לה נישא ב-14 ביולי 2020. באוקטובר 2021 הודיע בטוויטר על היותו אב לבן.

== דיסקוגרפיה ==
=== אלבומי סטודיו ===
* 2014 – Idées blanches (רעיונות לבנים)
* 2016 – Vianney (ויאנה)
* 2020 – N'attendons pas (לא מחכים)

=== סינגלים ===
* 2014 – Pas là
* 2016 – Je m'en vais
* 2016 – Les Filles d'aujourd'hui (עם ג'ויס ג'ונתן)
* 2017 – Moi aimer toi
* 2018 – La même (עם מטר גימס)
* 2020 – Beau-papa

==קישורים חיצוניים==

* 

קטגוריה:זמרים-יוצרים צרפתים
קטגוריה:שופטי The Voice
קטגוריה:צרפתים שנולדו ב-1991
Whatever It Takes

Whatever It Takes (בתרגום לעברית:כל מה שידרש) הוא שיר של להקת הפופ רוק האמריקאית Imagine Dragons. השיר יצא לאור ב-9 במאי 2017, כסינגל קידום מכירות דרך Kidinakorner ו-Interscope. מאוחר יותר הוא הפך לסינגל השלישי מתוך אלבום אולפן השלישי של הלהקה, Evolve, ב-6 באוקטובר 2017. הוא שימש כשיר הנושא הרשמי של אירוע ה- שלם וצפה WWE, בנוסף להכללתו במשחק הווידאו Madden NFL 18.

== רקע ==
ב-9 במאי 2017 הוכרז שם השיר יחד עם עטיפת האלבום Evolve באמצעות טוויטר ב-9 במאי 2017.<ref></ref>

== קליפ ==
קליפ לשיר שוחרר ב-12 באוקטובר 2017. בוים על ידי מאט איסטין ואהרון היימס. איסטין גם ביים בעבר את הקליפים לשירים On Top of the World" ,Roots" ו-" Believer ". הסרטון מתחיל כשהסולן דן ריינולדס שוחה בחדר מלא במים. לאחר מכן הוא חותך לסצנה שבה ריינולדס והלהקה מנגנים באותו חדר; עם זאת, הוא אינו מלא במים בסצנה זו. כשהם מבצעים את הפזמון של השיר, הגג מתפורר והגשם מתחיל לזרום פנימה. לאורך הסרטון, הגשם נמשך והחדר בסופו של דבר מתמלא לחלוטין במים. עם זאת, הלהקה עדיין מנגנת. בזמן שריינולדס שר, חפצים כמו כפפת איגרוף ומפתחות צפים לידו יחד עם שני אנשים שהם לכאורה סירנות, מושכים בו משני הצדדים. לפני הפזמון האחרון, המוזיקה נעצרת והלהקה מרחפת ללא רוח חיים על המים. כשהם שוב פורצים לשיר, הבמה השתנתה לחלוטין מכיוון שהחדר כבר לא מתחת למים, והחדר עולה בלהבות כשלהקה מנגת בו. כשהסרטון מסתיים, הכל בוער והמוזיקה נעצרת.<ref></ref> הסרטון זכה בפרס MTV Video Music עבור "סרטון הרוק הטוב ביותר".

== הופעות חיות ==
באוקטובר 2017, Imagine Dragons ביצעה את השיר בתוכנית "Late Night עם סת' מאיירס".

ב-30 במאי 2018, הם ביצעו את השיר בשידור חי לפני המשחק השני של גמר גביע סטנלי 2018 ב-T-Mobile Arena בלאס וגאס.

== שימוש במדיה ==
בפברואר 2018, Imagine Dragons ביקשה מוועידת הפעולה הפוליטית השמרנית להפסיק להשתמש ב"Whatever It Takes" באתר הוועידה שלהם.

נבחרת יוטה ג'אז של ליגת ה-NBA מרבה לנגן את השיר לפני הטיפ-אוף של כל משחק בית ב-ויוינט סמארט הום ארנה בסולט לייק סיטי, יוטה.

== הופעה מסחרית ==
נכון ל-15 במאי 2018, השיר הגיע למקום ה-12 ב-בילבורד הוט 100.

== פרסים ומועמדויות ==
{| class="wikitable sortable"
!פרס
!שנה
!קטגוריה
!תוצאה
|-
! rowspan="1" |פרסי הווידאו קליפים של MTV
|2018
| rowspan="1" |הרוק הטוב ביותר
|
|-
! rowspan="1" |פרסי המוזיקה של בילבורד
| rowspan="1" |2019
| rowspan="1" |שיר הרוק המוביל
|
|-
! rowspan="2" |פרסי בחירת הנוער
| rowspan="2" |2018
|השיר הנבחר – להקה
|
|-
|שיר רוק/אלטרנטיבי נבחר
|
|}

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי Imagine Dragons
קטגוריה:שירים באנגלית
קטגוריה:שירים שנכתבו על ידי ג'ואל ליטל
קטגוריה:שירי R&B עכשוויים אמריקאיים
קטגוריה:יוטה ג'אז
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:סינגלים בהוצאת אינטרסקופ רקורדס
דייוויד אנטין

דייוויד אנטין (באנגלית: David Abram Antin; 1 בפברואר 1932, ניו יורק – 11 באוקטובר 2016) היה אמן משורר יהודי-אמריקאי.

==ביוגרפיה==
אנטין נולד בשנת 1932 בניו יורק וסיים בית הספר הטכני בברוקלין. בהמשך הוא קיבל תואר שני מאוניברסיטת ניו יורק בשנת 1966. בשנים 1955–1964 אנטין עבד כמתרגם בעיקר מגרמנית עבור Pergamon Press.

בשנת 1959 דייוויד פרסם יצירת שירה הראשונה. בסוף שנות ה-60 של המאה ה-20 ביחד עם אשתו אלינור אנטין הוא עבר לקליפורניה. הוא התחיל לעבוד באוניברסיטת קליפורניה בסן דייגו במחלקה לאמנויות החדשה. בשנים 1971–1999 הוא כיהן באוניברסיטה במשרת פרופסור. השפעתו על סטודנטים לצילום הייתה גבוהה במיוחד.

הוא קיבל מלגת גוגנהיים ומלגה של הקרן הלאומית למדעי הרוח. בשנת 1984 הוא קיבל פרס על יצירות שירה שפרסם.

== ספרים של דייוויד אנטין==
*Definitions Caterpillar Press, New York, 1967. Poetry
*Autobiography, Something Else Press, A Great Bear Pamphlet, New York, 1967.
*Code of Flag Behavior, Black Sparrow Press, Los Angeles, 1968. Poetry
*Meditations, Black Sparrow Press, Los Angeles, 1971. Poetry
*After the War; A Long Novel with Few Words, Black Sparrow Press, Santa Barbara, 1973
*Talking, Kulchur Foundation, 1972. New edition: 2001. Poetry
*Talking at the Boundaries, New Directions, New York, 1976
*Tuning, New Directions, New York, 1984
*Selected Poems: 1963-1973, Sun & Moon, Los Angeles, 1991.
*What It Means to Be Avant-Garde, New Directions, New York, 1993.
*A Conversation with David Antin (עם צ'ארלס רונשטיין) 2001
*i never knew what time it was, University of California Press, Berkeley, 2005.
*john cage uncaged is still cagey 2006
*Radical Coherency: Selected Essays on Art and Literature, 1966 to 2005, University of Chicago Press, 2010.

== קישורים חיצוניים ==
* [https://www.poetryfoundation.org/poets/david-antin ביוגרפיה]
* [https://www.ndbooks.com/author/david-antin/ מידע על דייוויד אנטין ויצירותיו]
* 

קטגוריה:משוררים אמריקאים
קטגוריה:אמנים אמריקאים
קטגוריה:בוגרי הסיטי קולג' של ניו יורק
קטגוריה:בוגרי אוניברסיטת ניו יורק
קטגוריה:אמנים יהודים
קטגוריה:מתרגמים לאנגלית
קטגוריה:מתרגמים מגרמנית
קטגוריה:אמריקאים שנולדו ב-1932
קטגוריה:אמריקאים שנפטרו ב-2016
רונה מוסקבה

רונה (ברוסית: Профессиональный Баскетбольный Клуб «Руна») היה מועדון כדורסל ממוסקבה, שבשיאו התמודד בליגת VTB וב. התקיים בשנים 2017—2024.

== היסטוריה ==
מועדון הכדורסל הוקם כמועדון לילדים ונוער "רונה-באסקט", שנוסד ב-2004. כבר בשנת 2013, על בסיס מועדון הילדים, נוצר מועדון הכדורסל לגברים כדי להשתתף באליפות רוסיה. 

בשנת 2016 החל המועדון להתמודד בתחרויות בחסות פדרציית הכדורסל הרוסית ובליגה השנייה. בשנת 2017 קיבלה רונה רשמית מעמד של מועדון כדורסל מקצועני. 

בעונת 2018/2019 סיימה רונה במקום השלישי בסופרליגה-2, וכבר ב-2019 החלה להתמודד בסופרליגה-1 לגברים, השנייה בחשיבותה ברוסיה ובעונות 2021 עד 2023 סיימה כסגנית אלופת הליגה.

בעונת 2023/2024 התמודדה במסגרת הליגה המאוחדת של VTB. ברם בשל מצב כלכלי קשה פורקה בתום העונה.

== קבוצת הנוער ==
לפני תחילת עונת 2020/2021, נוצרה קבוצת נוער שתשחק בליגת הנוער של VTB. בעונתה הראשונה סיימה הקבוצה במקום העשירי בעונה הסדירה.
== "רונה 3x3" ==
בקיץ 2021 נוסדה רונה 3x3 – קבוצת כדורסל 3x3 שלוקחת חלק בתחרויות כלל רוסיות ובינלאומיות. באוקטובר 2021 העפילה לחצי גמר הגביע הרוסי 3x3. כמו כן, ניצחה בחטיבת "Future" של הליגה המאוחדת של אירופה, לאחר שהשיגה שלושה ניצחונות בחמישה סיבובי מוקדמות.

== הישגים לפי עונה ==
{| class="wikitable" style="text-align: center"
|-
!|עונה
!|ליגת VTB
!|סופרליגה-1
!|סופרליגה-2
!|גביע רוסיה
|-
| 2016/2017
| bgcolor= |— 
| bgcolor= |—
| bgcolor= |
| bgcolor= |32 אחרונות
|-
| 2017/2018
| bgcolor= |— 
| bgcolor= |—
| bgcolor= |
| bgcolor= |שלב הבתים
|-
| 2018/2019
| bgcolor= |— 
| bgcolor= |—
| bgcolor= #CD7F32|3
| bgcolor= |16 אחרונות
|-
| 2019/2020
| bgcolor= |— 
| bgcolor= |?
| bgcolor= |—
| bgcolor= |16 אחרונות
|-
| 2020/2021
| bgcolor= |— 
| bgcolor= |4
| bgcolor= |—
| bgcolor= |16 אחרונות
|-
| 2021/2022
| bgcolor= |— 
| bgcolor= |2
| bgcolor=|—
| bgcolor= #CD7F32|חצי גמר
|-
| 2022/2023
| bgcolor= |— 
| bgcolor= |2
| bgcolor=|—
| bgcolor=|
|-
| 2023/2024
| bgcolor= |
| bgcolor= |— 
| bgcolor= |—
| bgcolor= |
|-
|}

==קישורים חיצוניים==

* 

*[https://russiabasket.ru/teams/3268?apiUrl=https://org.infobasket.su&compId=37775&lang=ru רונה מוסקבה], באתר התאחדות הכדורסל הרוסית

==הערות שוליים==

קטגוריה:מוסקבה: מועדוני ספורט
קטגוריה:קבוצות כדורסל רוסיות שהתפרקו
קטגוריה:2004 ברוסיה
אמילקר ברבאיי

אמילקר ברבאיי (בפורטוגזית: Amílcar Barbuy; 29 במרץ 1893 – 24 באוגוסט 1965) היה כדורגלן ומאמן איטלקי-ברזילאי, ששיחק בעמדת הקשר האחורי.

==קריירה==
עבור כמה מאוהדי קורינתיאנס הוותיקים, אמילקר היה הכדורגלן הברזילאי השני הכי מוכשר, רק אחרי פלה. חוזקותיו על המגרש היו יכולת התיקול, קריאת המשחק, בעיטות חזקות ומסירות ארוכות נהדרות.

חוץ מקורינתיאנס הוא גם שיחק במדי פלמיירס ולאציו האיטלקית, ובכך הפך לכדורגלן הברזילאי הראשון בליגה האיטלקית. אמילקר הגיע ללאציו לעונת 1931/1932 תחת התפקיד שחקן-מאמן.

בגיל 38 אמילקר הפך לכדורגלן המבוגר ביותר לערוך הופעת בכורה בליגה האיטלקית בשנת 1932, שיא שנשבר רק בשנת 2016 על ידי מאוריציו פוגליסי, שעשה זאת בגיל 39. משחק זה היה גם האחרון שלו בקריירה.

אמילקר הפך לשחקן קורינתיאנס הראשון אי פעם לשחק במדי נבחרת ברזיל, בה ערך 19 הופעות וכבש 5 שערים. הוא השתתף בטורניר הקופה אמריקה הראשון בשנת 1916, ולאחר מכן גם זכה עמה בטורניר פעמיים בשנים 1919 ו-1922.

==תארים==
;קורינתיאנס
*אליפות סאו פאולו (3): 1914, 1916, 1922
;פלמיירס
*אליפות סאו פאולו (2): 1926, 1927
;נבחרת ברזיל
*קופה אמריקה (2): 1919, 1922

==קישורים חיצוניים==

קטגוריה:כדורגלנים איטלקים
קטגוריה:כדורגלנים ברזילאים
קטגוריה:כדורגלני קורינתיאנס
קטגוריה:כדורגלני פלמיירס
קטגוריה:כדורגלני לאציו
קטגוריה:כדורגלני נבחרת ברזיל
קטגוריה:ילידי 1893
קטגוריה:נפטרים ב-1965
הגן הבוטני של תחותמס השלישי

הגן הבוטני שבנה תחותמס השלישי נמצא במקדש אמון-רע בכרנכ. מבנה זה ייחודי מכל ארכיטקטורה אחרת שנמצאה בתקופה זו. המתחם הורכב משלושה חדרים כולל שתי מבואות המובילות אל המקדש הגדול ביותר של המתחם. המקדש הגדול ארח את הגן הבוטני. אל החדר הקדמי המוביל ישירות לגן הבוטני ניתן לגשת רק דרך דלת קלציט אחת שנמצאת גבוה מעל הקרקע וניתן להגיע ולראות רק תוך כדי שימוש בגרם המדרגות המוביל אליו. עם זאת, חשבו שגרם מדרגות זה מוכיל למשכן, ולכן דלת זו לא הייתה נגישה בדרך כלל. מבואה זו בולטת כיוון שהיא רחבה באופן יוצא דופן, ולכן יש צורך בארבעה עמודים כדי להחזיק בה את התקרה. בין שני העמודים החיצוניים היו פסלים של ספינקסים שהוצבו פונים צפונה לכיוון הקודש, דבר שלא היה נפוץ גם כן. במבואה הרבה גילופים ועיצובים מורכבים על הקירות שמתכנסים לדלת הגדולה שמובילה לגן הבוטני. רבים מהתיאורים הללו הן של סצנות של המלך והאלים שעושים טקסים שונים, או חגיגות. במקדש בפועל היה גן בוטני ושמונה פינות חצובות בקיר, שבהן היו מקומות פסלים אלוהיים. אחד מהם היה פסל גרניט של תחותמס השלישי. הגן הכיל חיות וצמחים נדירים אשר לא נראו במצריים אותם אסף תחותמס במסעות הכיבוש הרבים שלו. אותם בעלי חיים ואוספים בוטניים נמצאים חקוקים על קירות המקדש, ביניהם גם אירוסים שהביא מכיבוש סוריה. כבר באותה התקופה החלו הכלאות בין מיני אירוסים שונים.

== ראו גם ==
* היסטוריה של מצרים העתיקה

== לקריאה נוספת ==
<div class="mw-content-ltr">
* Auguste Mariette, Karnak : étude topographique et archéologique, Musée de Boulaq, 1875, plates 28-31.
*Nathalie Beaux-Grimal, Le cabinet de curiosités de Thoutmosis III : plantes et animaux du « Jardin botanique » de Karnak, Leuven, Peeters, coll. « Orientalia Lovaniensia Analecta » (no 36), 1990 ()
*Laboury, D. (2007). Archaeological and Textual Evidence for the Function of the'Botanical Garden'of Karnak in the Initiation Ritual. In Sacred Spaces and Sacred Function in Ancient Thebes. Occasional Proceedings of the Theban Workshop (pp. 27-34). University of Chicago Press.
*Robins, G. (2008). The art of Ancient Egypt. Cairo: The American University in Cairo Press.
</div>

== קישורים חיצוניים ==

<div class="mw-content-ltr">
* , tripadvisor
* , Mapcarta
</div>

== הערות שוליים ==

2021 12
קטגוריה:אמנות מצרים הפרעונית
קטגוריה:גנים בוטניים
קטגוריה:מצרים: אתרים ארכאולוגיים
אטוניה של הרחם

אטוניה של הרחם (באנגלית: Uterine atony) היא חוסר היכולת של הרחם להתכווץ כראוי לאחר הלידה. הרחם הוא שריר, ו"אטוניה" פירושה חוסר במתח בשריר (A- קידומת שמביעה שלילה, Tonus - מתח). התכווצות שרירי הרחם במהלך הצירים דוחסת את כלי הדם ומאטה את הזרימה, מה שמסייע במניעת שטפי דם ומקל על קרישה. לכן, חוסר התכווצות של שרירי הרחם עלול להוביל לדימום חריף.<ref name=":0"></ref> אטוניה של הרחם היא הגורם השכיח ביותר לדימום לאחר לידה שעלול לגרום למוות.

== גורמי סיכון ==
ישנם גורמי סיכון רבים לאטוניה של הרחם וחלקם נובעים ממהלך הלידה, למשל צירים ממושכים, צירים שנמשכים פחות מ-3 שעות, היפוך רחם, שימוש בעירוי מגנזיום סולפט ושימוש ממושך באוקסיטוצין. גורם נוסף הוא התנפחות הרחם כתוצאה מתאומים, ריבוי מי שפיר , תינוק גדול ביחס לגיל ההיריון, שרירנים ברחם, וזיהום מי שפיר. השמנת יתר (BMI גדול מ-40) והפרעות בקרישת הדם גם הם מעלים את הסיכון לאטוניה של הרחם. <ref></ref><ref name=":2"></ref><ref name=":9"></ref>

לידה קיסרית, במיוחד לאחר צירים ממושכים, עלולה לגרום לעייפות של שרירי הרחם ולהפסקת ההתכווצות או לעיכוב של ההתכווצות במקום בו בוצע הניתוח.

== אפידמיולוגיה ==
אטוניה של הרחם מתרחשת במהלך 1 מכל 40 לידות בארצות הברית ואחראית ל-80% לפחות מהמקרים של דימום לאחר לידה.

== הערכה ואבחון ==
רוב האבחנה של אטוניה ברחם נעשית במהלך הבדיקה הגופנית ישירות עם סיום הלידה. במהלך הבדיקה הרחם עשוי להרגיש מוגדל או רך

== טיפול ==
ניתן לטפל באטוניה באמצעות עיסוי של הרחם בשילוב מתן תרופות. ישנם מספר סוגים שונים של תרופות שניתן לתת, ולכל אחת יש יתרונות וחסרונות משלה. <ref></ref> טיפול באמצעות שילוב של יותר מתרופה אחת עשוי להניב תוצאות טובות יותר. שילובים אפשריים הם אוקסיטוצין בתוספת מיסופרוסטול, אוקסיטוצין בתוספת ארגומטרין וקרבוטוצין.<ref name=":8"></ref>

לאחר מתן התרופה, יש לעקוב אחר מצבה של האם כדי לוודא שהדימום נפסק. אם הדימום לא נפסק או שהבדיקה הגופנית מראה תפקוד רחם משופר בתוך 30 דקות ממתן התרופה, מומלצת התערבות פולשנית מיידית.<ref name="Songthamwat 2018"></ref>

== ראו גם ==
* רחם
* לידה

== קישורים חיצוניים ==

* [https://www.cambridge.org/core/journals/fetal-and-maternal-medicine-review/article/abs/update-on-the-new-modalities-on-the-prevention-and-management-of-postpartum-haemorrhage/D6841491A26588DB2D070B16A2C48732 מאמר בנושא "מניעה והתמודדות עם דימום לאחר לידה" מאת GHADA ABOU EL SENOUN, MANDEEP SINGH, HATEM A. MOUSA ZARKO ALFIREVIC באתר של אוניברסיטת קיימברידג'.]
* [https://www.ncbi.nlm.nih.gov/books/NBK493238/ מידע לגבי אטוניה של הרחם באתר של המרכז הבינלאומי לטכנולוגיה בארצות הברית (NCBI)]
* [https://pubmed.ncbi.nlm.nih.gov/23507549/ מחקר שנערך לגבי גורמי הסיכון לאטוניה ברחם שפורסם באתר הספרייה הרפואית הלאומית של ארצות הברית]

== הערות שוליים ==

קטגוריה:רחם
אליפות ישראל בהיאבקות חופשית אפריל 2021

אליפות ישראל בהיאבקות חופשית נערכה בבאר שבע ב-10 באפריל 2021.

== נשים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום רביעי
|-
|50 ק"ג
|ליליה ריבלצ'נקו הפועל הישגי באר שבע
|-
|53 ק"ג
|תמר קפלן מכבי עמ"י מודיעין
|-
|55 ק"ג
|סופיה בוכמן יוניפייט חיפה
|ארינה גלקין יוניפייט חיפה
|אולגה לבנט קידום האבקות רחובות
|-
|59 ק"ג
|סופיה לוייב מכבי אתלטיקה אשקלון
|מילה וסרמן יוניפייט חיפה
|טליה לבנט קידום האבקות רחובות
|סופיה שישלו מכבי עמ"י ערד
|-
|65 ק"ג
|טוב נועה שם עצמה בת ים
|אלונה פדוסייב יוניפייט חיפה
|-
|68 ק"ג
|נטליה שפיר עצמה בת ים
|ליאל רסקין מכבי עמ"י מודיעין
|-
|72 ק"ג
|אילנה קרטיש יוניפייט חיפה
|קמילה נורמוחמדוב יוניפייט חיפה
|-
|76 ק"ג
|אליונה יאקימוב מכבי עמ"י ערד
|ורוניקה לילייב הפועל הישגי באר שבע
|אמילי סנדלר הפועל הישגי באר שבע
|}
== גברים ==
{| class="wikitable"
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום רביעי/חמישי
|-
|57 ק"ג 
|ניקיטה וורונצוב הפועל כפר גלים
|איתי סרבניק מכבי עמ"י מודיעין 
|אנטון סקורודומוב מכבי אתלטיקה אשקלון 
| דניאל קרבץ הפועל כפר גלים(4)
|-
|61 ק"ג 
|רונן קולסניקוב מכבי עמ"י באר שבע
|יאן יוני גראד הפועל אשדוד 
|רונן אלייב עצמה בת ים
|דוד אליהו מכבי עמ"י בת ים(4)
|-
|65 ק"ג 
|דניאל קורקין מכבי עמ"י באר שבע 
|דניאל פופוב מכבי עמ"י באר שבע 
|אלכסנדר קוסטיוק מכבי עמ"י ערד
|יניב טור מכבי עמ"י בת ים(4)
---- נתן סריברינסקי עצמה בת ים(5) 
|-
|70 ק"ג 
|ראול זרבלייב עצמה בת ים 
|לירן בנוגוייג מכבי עמ"י באר שבע 
|נפתלי הרץ הורוויץ מכבי עמ"י באר שבע 
|מיכאל טרנקין עצמה בת עם(4)
---- דוד (ידנקאצ'ו) אלמיו מכבי עמ"י באר שבע(5)
|-
|74 ק"ג 
|ודים גונצ'רנקו מכבי עמ"י נתניה גלדיאטור
|טימור ברטוב עצמה בת ים
|לירן סופיצקי מכבי עמ"י באר שבע 
|גרדש גרדשוב מכבי עמ"י בת ים(4)
---- ג'לל גוסיינוב מכבי עמ"י בת ים(5)
|-
|79 ק"ג 
|מקס קספירוביץ' עצמה בת ים 
|דניאל ברקוביץ' עצמה בת ים
|צ'ינגיז סולטנוב מכבי עמ"י בת ים 
---- חנוך רחמין עצמה בת ים 
|עילאי ברזילי עצמה בת ים
---- דניאל חיים קגלובסקי הפועל הישגי באר שבע 
|-
|86 ק"ג 
|דן צרסקי מכבי עמ"י באר שבע 
|איפיט אברמוב מכבי עמ"י נתניה גלדיאטור
|אילן בונדר מכבי עמ"י אשקלון 
---- ניקולאי קוז'וחוב הפועל כפר גלים 
|לאון מרצ'וק הפועל באר שבע
---- ניקו ניקולדזה קידום האבקות רחובות 
|-
|92 ק"ג 
|שי שבתאי שוטשוילי עצמה בת ים 
|סרגיי קולסניקוב מכבי עמ"י באר שבע 
|ניקיטה גוברץ מכבי עמ"י באר שבע 
|משה פלדמן הפועל כפר גלים(4)
|-
|97 ק"ג 
|יורי קלשניקוב מכבי עמ"י באר שבע 
|עומר גלנדר עצמה בת ים
|דניאל אסיקמן הפועל אשדוד 
|מישל פרגין הפועל אשדוד(4)
---- דוד לבקובסקי הפועל אשדוד(5)
|-
|125 ק"ג 
|ליאור אלטשולר מכבי עמ"י באר שבע 
|מייק חיימוב קידום האבקות רחובות 
|מקסים שטחין מכבי עמ"י באר שבע
|חנן חיימוב עצמה בת ים(4)
|}

== ראו גם ==
* אליפות ישראל בהיאבקות יוונית-רומית
== קישורים חיצוניים ==
* 

2021, 04
קטגוריה:2021 בישראל: ספורט
קטגוריה:באר שבע: אירועים
ויסוצקי (גורד שחקים)

ויסוצקי (ברוסית: Высоцкий) הוא גורד שחקים בן 54 קומות שנמצא במרכז יקטרינבורג, שברוסיה.

"ויסוצקי" עד לפני בניית מגדל "איסט" היה לא רק גורד השחקים הגבוה ביותר ביקטרינבורג, אלא הכי גבוה ברוסיה מלבד העיר מוסקבה.

"ויסוצקי", לפני בנייתו של מרכז לאחטה בסנט פטרבורג, היה גורד השחקים הצפוני ביותר בעולם. הטורסו המתפתל המפורסם, הממוקם במאלמו, שוודיה, שוכן בערך מעלה דרומה.

בנייתו החלה בשנת 2006 והסתיימה ב-2011. גובהו מגיע ל-188 מטרים, והוא קרוי על שם ולדימיר ויסוצקי<ref></ref>.

==ראו גם==
* יקטרינבורג סיטי

==קישורים חיצוניים==

* 

==הערות שוליים==

קטגוריה:יקטרינבורג: גורדי שחקים
BUNCH

BUNCH הוא הכינוי שניתן לחמש חברות המחשבים שהתחרו בשנות ה-70 של המאה ה-20 בחברת IBM, שהייתה החברה הדומיננטית בשוק המחשבים המרכזיים.

הכינוי מייצג את ראשי התיבות של שמות החברות באנגלית: Burroughs, UNIVAC, NCR, CDC, Honeywell. בשנות ה-50 וה-60 נכללו ברשימה עוד שתי מתחרות, ג'נרל אלקטריק ו-RCA, שבתחילת שנות ה-70 פרשו מייצור מחשבים, והחבורה נקראה "יבמ ושבעת הגמדים". כינויים אלה משקפים את העובדה שנתח השוק של IBM היה גדול מזה של כל מתחרותיה אלה גם יחד.

עם כניסת IBM לשוק ההמחשבים האישיים עם המחשב IBM PC, הלכו בעקבותיה גם מתחרותיה, שייצרו תואמי PC, אך הן הסתגלו פחות טוב מ-IBM למכירות לשוק הקמעונאי.

כאשר למתחרותיה של IBM הצטרפה חברת DEC, הורחב הכינוי BUNCH ל-DeBUNCH.

==קישורים חיצוניים==
<div class="mw-content-ltr">
* Douglas W. Jones, [http://homepage.divms.uiowa.edu/~jones/assem/summer97/notes/28.html 22C:18, Lecture 28, Summer 1997 - A Bit of History], University of Iowa Department of Computer Science
* John Greenwald, [https://web.archive.org/web/20080514191132/http://www.time.com/time/magazine/article/0,9171,949693-5,00.html The Colossus That Works], TIME, July 11, 1983
</div>
==הערות שוליים==

קטגוריה:היסטוריה של המחשוב
קטגוריה:ראשי תיבות וקיצורים
נבחרת יוון בכדורסל עד גיל 20

נבחרת יוון בכדורסל עד גיל 20 היא הנציגה של יוון בתחרויות כדורסל בינלאומיות עד גיל 20, והיא מאורגנת ומנוהלת על ידי פדרציית הכדורסל היוונית. נבחרת יוון בכדורסל עד גיל 20 מייצגת את יוון באליפות אירופה עד גיל 20 של פיב"א. היא הייתה ידועה בעבר כנבחרת יוון בכדורסל עד גיל 22, כשזה היה גיל נבחרות העתודה. היא זכתה 3 פעמים באליפות אירופה (בשנים 2002, 2009 ו-2017), והיא הנבחרת המצליחה ביותר בהיסטוריית התחרות. היא זכתה גם פעמיים במקום השני, ב-1992 וב-2010.

== אליפות אירופה בכדורסל עד גיל 20 ==
{| class="wikitable" style="text-align: center;"
!שנה
! width="100" | מקום
|- bgcolor="silver"
| style="border: 3px solid red" | 1992
|
|-
| 1994
|4
|-
| 1996
|6
|-
| 1998
|11
|-
| 2000
|7
|- bgcolor="gold"
| 2002
|
|-
| 2004
|4
|-
| 2005
|5
|-
| 2006
|8
|-
| 2007
|13
|-
| 2008
|13
|- bgcolor="gold"
| style="border: 3px solid red" | 2009
|
|-
|- bgcolor="silver"
| 2010
|
|-
| 2011
|12
|-
| 2012
|8
|-
| 2013
|5
|-
| style="border: 3px solid red" | 2014
|6
|-
| 2015
|18
|-
| 2016
|ירדה ליגה
|- bgcolor="gold"
| style="border: 3px solid red" | 2017
|
|-
| 2018
|13
|-
| 2019
|9
|-
| 2022
|12
|- bgcolor="#cc9966"
| style="border: 3px solid red" | 2023
|
|- bgcolor="#cc9966"
| 2024
|
|- 
! סך הכל
! 24/25
|}

קטגוריה:יוון: כדורסל
כדורסל עד גיל 20
יוון
ארדיה, או בשורת המכשפות

ארדיה, או בשורת המכשפות (באנגלית: Aradia, or the Gospel of the Witches) הוא ספר שחובר על ידי צ'ארלס גודפריי ללנד (אנ'), ויצא לאור בשנת 1899. הספר מציג לכאורה טקסטים המתעדים את האמונות והפולחנים של קבוצת מכשפות פגניות מטוסקנה, איטליה.

הדמות המרכזית בספר היא האלה ארדיה, אשר לכאורה מגיעה לכדור הארץ כדי ללמד את בני האדם מאגיה וכישוף. במאה ה-20, הספר השפיע מאוד על התפתחותה של הדת הנאו פגנית ויקה<ref></ref>.

== על הספר ==
הספר הזה נחשב לקלאסיקה בתחום הנאו-פאגניזם, והוא אחד הספרים הבודדים כיום שמתיימרים להיות טקסט קדוש ממשי של כישוף מסורתי, ובפרט כישוף מסורתי של אזור טוסקנה באיטליה. ללנד טען כי הוא ביסס את הספר הזה על חומרים שהוא קרא בכתב יד בשם "הבשורה" שהגישה לו אישה מסתורית בשם מגדלנה, אשר לאחר מכן נעלמו עקבותיה ומעולם לא יצרה שוב קשר עם ללנד<ref></ref>.

== קישורים חיצוניים ==
* [https://www.sacred-texts.com/pag/aradia/index.htm הטקסט המלא של הספר (באנגלית)]

== הערות שוליים ==

קטגוריה:ספרים אמריקאיים
קטגוריה:פגניות
קטגוריה:כישוף ומכשפות
קטגוריה:כתבים מאגיים
Easy Love (שיר של לאוב)

"Easy Love" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-6 באוקטובר 2017, ונכלל באלבום האוסף של לאוב, I Met You When I Was 18 (The Playlist).<ref name="lauvep"></ref><ref></ref>

נכון לדצמבר 2021, השיר הושמע למעלה מ-90 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר הועלה בערוץ היוטיוב של לאוב ב-6 באוקטובר 2017. נכון לדצמבר 2021, הווידאו קליפ נצפה למעלה מ-19 מיליון פעמים.<ref></ref>

== ביקורת ==
מייק ואס, מ-Idolator, נתן ביקורת חיובית לשיר ואמר כי השיר הוא "בופ גלי על הטירוף הזמני הידוע גם בשם אהבה".<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי לאוב
קטגוריה:שירים באנגלית
קטגוריה:שירים שנכתבו על ידי לאוב
קטגוריה:בלדות פופ
GlassesUSA

גלאסס יו.אס.איי (באנגלית: GlassesUSA) היא חברה אמריקאית-ישראלית המייצרת ומוכרת משקפי ראייה ומשקפי שמש באמצעות אפליקציה ואתר אינטרנט.

החברה מעסיקה כ-200 עובדים ומספקת שירותים ללקוחות מ-92 מדינות<ref></ref>.

מטה החברה נמצא בעיר ניו יורק, ארצות הברית ומלבדו מחזיקה החברה נציגות נוספת בישראל.

== היסטוריה ==
החברה הוקמה בשנת 2009 על ידי דניאל רוטמן, אלדד רוטמן ורועי ימנר.

בשנת 2015, גייסה החברה כ-12.5 מיליון דולר בסבב גיוס בהובלת קרן ויולה (Viola Private Equity), המסייעת ליזמים ישראלים<ref></ref><ref></ref>.

בחודש ינואר 2020, גייסה החברה כ-45 מיליון דולר בסבב גיוס בהובלת קרן טנא (Tene)<ref></ref><ref></ref>.

== קישורים חיצוניים ==
* 

* 

== הערות שוליים ==

קטגוריה:מותגי משקפיים
קטגוריה:אביזרי אופנה
Drugs & the Internet

"Drugs & the Internet" (בעברית: סמים והאינטרנט) הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-25 באפריל 2019,<ref name=":0"></ref> ונכלל באלבום האולפן הראשון שלו, How I'm Feeling.<ref></ref><ref></ref>

נכון לדצמבר 2021, השיר הושמע למעלה מ-90 מיליון פעמים בספוטיפיי.<ref></ref>

== וידאו קליפ ==
הווידאו קליפ, שבוים על ידי ג'נה מארש והופק על ידי הופק על ידי Operator Media and Meaning Production, והועלה לחשבון היוטיוב של לאוב ב-29 באפריל 2019, מציג את הזמר הנשאב לרשתות החברתיות, והוא הושווה לסדרת הטלוויזיה הבריטית Black Mirror. נכון לדצמבר 2021, הווידאו קליפ נצפה למעלה מ-7 מיליון פעמים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי לאוב
קטגוריה:שירים באנגלית
קטגוריה:שירים שנכתבו על ידי לאוב
קטגוריה:שירים שנכתבו על ידי מייקל פולק
קטגוריה:שירים על סמים
קטגוריה:בלדות פופ
בולגריה באירוויזיון 2022

בולגריה השתתפה באירוויזיון 2022, עם השיר "Intention" של להקת הרוק אינטליג'נט מיוזיק פרוג'קט. זו הייתה השתתפותה ה-14 של המדינה בתחרות הזמר של האירוויזיון. בשנה זו היא כשלה בניסיון להעפיל לגמר התחרות.

== רקע ==

בולגריה הצטרפה לאירוויזיון בשנת 2005, תחת רשות השידור הממלכתית BNT. בשנתיים הראשונות היא לא צלחה את שלב חצי הגמר. באירוויזיון 2007 הגיעו הנציגים הבולגריים, אליצה & סטויאן, למקום החמישי בגמר, עם השיר "Water". בשנת 2014 הודיעה BNT על פרישתה מהתחרות עקב בעיות כלכליות.<ref name="participation overview"></ref><ref></ref> היא שבה לאירוויזיון 2016, ושלחה את פולי ג'נובה עם השיר "If Love Was a Crime". היא הגיעה למקום הרביעי. באירוע העוקב הגיע קריסטיאן קוסטוב למקום השני, עם השיר "Beautiful Mess".

בולגריה פרשה פעם נוספת בשנת 2019 מסיבות כלכליות.<ref></ref> היא חזרה לתחרות בשנת 2020, כמה חודשים לפני ביטולה עקב מגפת הקורונה. באירוויזיון 2021 שלחה רשות השידור הממלכתית את הזמרת ויקטוריה גאורגייבה עם השיר "Growing Up Is Getting Old", והגיעה למרום ה-11 עם 170 נקודות.

== לפני האירוויזיון ==
באמצע חודש ספטמבר 2021 הכריז סולן הלהקה אינטליג'נט מיוזיק פרוג'קט לתחנת רדיו מקומית כי היא נבחרה על ידי רשות השידור לייצג את המדינה באירוויזיון 2022.<ref></ref> אולם רשות השידור בוששה להודיע על כך באופן רשמי, עד 25 בנובמבר. באותו היום נחשף גם שיר הלהקה לתחרות, "Intention".

סטויאן ינקולוב, אחד מחברי הלהקה, ייצג בעברו את בולגריה בתחרות האירוויזיון יחד עם אליטסה טודורובה בשנת 2007. הצמד הגיע למקום החמישי עם השיר "Water". הם ייצגו פעם נוספת את המדינה באירוויזיון 2013, וכשלו בניסיון להעפיל לגמר.<ref name="EBU announcement"></ref>

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-25 בינואר 2022 נקבע בהגרלת חצאי הגמר כי בולגריה תופיע בחלק הראשון של חצי הגמר הראשון.<ref></ref>

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בולגריה הופיעה שביעית, לאחר אוקראינה ולפני הולנד.<ref></ref> ב-10 במאי 2022 ביצעה אינטליג'נט מיוזיק פרוג'קט את "Intention" על בימת חצי הגמר הראשון של אירוויזיון 2022. הלהקה נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 29 נקודות.

== הערות שוליים ==

קטגוריה:בולגריה באירוויזיון
קטגוריה:מדינות באירוויזיון 2022
קטגוריה:2022 בבולגריה
מייק קלי

ג'ורג' ג'וזף "מייק" קלי הבן (באנגלית: .George Joseph "Mike" Kelly Jr; נולד ב-10 במאי 1948) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-16 של קהיליית פנסילבניה מאז 2011. בשנים 2011–2019 ייצג קלי את מחוז הקונגרס השלישי, המבוסס במחוז אירי ומשתרע מהפינה הצפון-מערבית של פנסילבניה עד לפרוורים הצפוניים של פיטסבורג. קלי חבר המפלגה הרפובליקנית.

== ביוגרפיה ==
קלי נולד ב-10 במאי 1948 בפיטסבורג, אך את רוב חייו העביר בפרוור הצפוני-חיצוני באטלר, מושב המחוז של מחוז בעל שם זהה. את לימודיו הגבוהים השלים באוניברסיטת נוטרדאם. בתום לימודיו האקדמיים עבד בסוכנות הרכב של אביו, שהתמקדה במכירה של מכוניות תוצרת שברולט וקדילאק. בשנת 1995 השתלט על עסקיו של אביו ולאחר מכן הוסיף את יונדאי וקיה לצי הרכבים שלו. במרץ 2019 חשפה תחנת טלוויזיה מקומית את קיומם של 17 כלי רכב למכירה במגרשים של קלי ביוניונטאון ובבאטלר שהיו נתונים לקריאה לתיקון, אך לא תוקנו. התחנה יצרה קשר הן עם משרדו העסקי והן לשכתו בקונגרס של קלי ללא הועיל. כחודש לאחר מכן חשף כתב כי שלושה מאותם כלי רכב עם דרישת ריקול פעילה עדיין עומדים למכירה. בנובמבר 2015 נאם קלי בשבח הצעת חוק ששמה לה למטרה לאשר לסוחרים להשאיל או לשכור כלי רכב חרף קריאות לתיקון מטעם מנהל הבטיחות בכבישים המהירים הפדרלי. הצעת החוק נפלה בסופו של דבר.

בבחירות אמצע הכהונה בשנת 2010 התמודד קלי אל בית הנבחרים של ארצות הברית במחוז הקונגרס השלישי של פנסילבניה. לקלי, לשעבר חבר במועצת העיר באטלר, היה בסיס תמיכה איתן במחוז באטלר הרפובליקני, בעוד שנציגת המחוז המכהנת, קת'י דאלקמפר , היה מוניטין מוצק באירי – מרכז רוב האוכלוסייה של המחוז. ערים קטנות אחרות במחוז, כמו שרון ומדוויל, היו קהילות מתנדנדות מבחינה פוליטית עם נטייה מעט שמרנית, שאיזנה את אירי הדמוקרטית. לראיה, במהלך הבחירות לנשיאות ארצות הברית 2008 ניצח במחוז ג'ון מקיין את ברק אובמה ביחס של 49%-48%. דאלקמפר הפסידה ביום הבחירות לקלי, שגרף 55.7% מקולות הבוחרים.

קלי הושבע לתפקידו ב-3 בינואר 2011. ב-2012 יצא חוצץ נגד חוק הגנת החולה וטיפול בר השגה, בו חל סעיף המחייב ספקי ביטוחי בריאות ומעסיקים שונים לכסות עלויות של מימון אמצעי מניעה בביטוח בריאות של עובדים, והכריז כי "ב-1 באוגוסט 2012 מת חופש הדת". נודע בשל תמיכתו האדוקה בנשיא ארצות הברית לשעבר דונלד טראמפ שהתבטאה בקשירת הליך ההדחה הראשון של טראמפ ב-2019 למתקפה על פרל הארבור והגשת תובענה ייצוגית לבית משפט מדינתי בדרישה לבטל את כל פתקי ההצבעה בדואר שנשלחו בפנסילבניה במהלך הבחירות לנשיאות ארצות הברית 2020.

== קישורים חיצוניים ==

* 

* 

==הערות שוליים==

קטגוריה:בוגרי אוניברסיטת נוטרדאם
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1948
בלט שטוטגרט

האופרה הממלכתית, משכן הבלט של שטוטגרט
בלט שטוטגרט (בגרמנית: Stuttgarter Ballett) היא להקת בלט מן השורה הראשונה בגרמניה. ראשיתה בשנת 1609, כבלט החצר של הדוכס מווירטמברג. את הלהקה המודרנית ייסד ג'ון קרנקו והיא נודעת בבלטים עלילתיים באורך מלא. בשנת 1981 קיבלה הלהקה את פרס לורנס אוליבייה על הישג יוצא דופן במחול.

== היסטוריה ==
בלט שטוטגרט התפתח מבלט החצר של דוכס וירטמברג, שנוצר בשנת 1609. את הלהקה המודרנית ייסד ב-1961 הרקדן הבריטי יליד דרום אפריקה ג'ון קרנקו, שעיצב אותה ל"קבוצה בעלת סגנון מסעיר וכובש מבחינה חזותית". הוא יצר בלטים עלילתיים באורך מלא, בהם "רומיאו ויוליה", "אונייגין" ו"אילוף הסוררת". ג'ון נימאייר יצר בשביל הלהקה את "הגברת עם הקמליות", ו"חשמלית ושמה תשוקה". סיור ההופעות הראשון של הלהקה בארצות הברית בשנת 1969 קצר הצלחה וזכה לפרסום בינלאומי.

רקדנים שיצאו מן הלהקה היו לכוריאוגרפים ידועי שם, בהם נימאייר, ויליאם פורסיית', יז'י קיליאן ורנאטו זאנלה.

ממשיכיו של קרנקו בהנהלה היו גלן טטלי (1976-1974) ומרשה היידי (1996-1976). ריד אנדרסון הוא המנהל האמנותי מאז 1996. הכוריאולוגיסטית ז'ורז'ט צינקירידס מתעדת את כל הבלטים החשובים של קרנקו וקנת מקמילן בכתב התנועה של בנש והיא מלמדת יצירות אלה לכמה דורות של להקות בלט בינלאומיות.

הלהקה קיבלה את פרס לורנס אוליבייה על הישג יוצא דופן במחול בשנת 1981.

ביולי 2019 התמנה מיכאיל ארגסט למנצח הראשי של בלט שטוטגרט. הוא פוטר בסוף 2021. הנהלת הבלט סירבה לספק לתקשורת סיבות או פרטים לפיטורין.

== בית הספר ג'ון קרנקו ==
המנהל הנוכחי של בית הספר לבלט ע"ש ג'ון קרנקו הוא טדאוש מאטאץ'.

== רקדנים נודעים בלהקה ==
* פטר מרגהרט
* ריצ'רד קרייגן
* אגון מדסן
* טריסטן סימפסון

==קישורים חיצוניים==
* 

* 

==הערות שוליים==

קטגוריה:להקות בלט
תרבות
תרבות